Սկսենք դասական այբուբէնից. ա բ գ դ ե զ է ը թ ժ ի լ խ ծ կ հ ձ ղ ճ մ յ ն շ ո չ պ ջ ռ ս վ տ ր ց ւ փ ք օ ֆ «ու»-ն մէկ տառ չի եւ «և»-ն էլ օգտագործւում ա որպէս յապաւում, արագ գրելու կամ թղթի վրայ տեղ շահելու համար: ւ-ի եւ վ-ի գրութիւն

• բառասկզբում ւ երբեք չի գրւում • բառամիջում եւ բառավերջում ա, ե, ի ձայնաւորներից յետոյ վ լսուելիս գրւում ա ւ, օրինակ՝ արեւ, խաւար, անիւ․․․

ի տառից յետոյ բառերի վերջում, ինչպէս եւ միջում՝ ձայնաւորից առաջ նոյնպէս գրւում է ւ՝ դարձեալ վ-ի արժէքով. օրինակ՝ կռիւ, արծիւ, թիւ, դիւանագէտ, հիւանդ, ճիւաղ... ○ բայց միշտ չէ, որ ի տառից յետոյ ւ տառը վ-ի արժէք ունի. → բաղաձայնից առաջ ի եւ ւ տառերը բոլորովին այլ նշանակութիւն ունեն. նոր ուղղագրութեան «յու» երեք տառի փոխարէն ըստ դասական ուղղագրութեան գրւում է «իւ» երկու տառը, օրինակ՝ ալիւր, արիւն, իւղ, հիւր, կրթութիւն...

է, օ տառերից յետոյ երբեք ւ չի գրւում

→ յիշենք, որ ւ տառը ո-ից յետոյ գոյացնում է ձայնաւոր հնչիւն՝ ու ○ ու-ն ոչ թե մի տառ է, այլ՝ երկու (ֆրանսերէնում էլ՝ ou), այս պատճառով բառերի մէջ եւ վերջում ո տառից յետոյ լսուող վ-ն գրում ենք հէնց վ-ով եւ ոչ թէ ւ-ով • օրինակ՝ կով, գովք բառերը եթէ գրենք ւ-ով, կունենանք կու, գուք, որ բոլորովին այլ կերպ կկարդացուի:

բարդ ու ածանցաւոր բառերի մէջ եթէ երկրորդ բաղադրիչն այնպիսի բառ է, որ սկզբում ունի վ, այդ վ-ն պահպանում ենք • օրինակ, պատմավէպ բարդ բառի մէջ երկրորդ բառը վէպ-ն է, ուրեմն վ-ն պահպանում ենք, գահավէժ-ում երկրորդ բառը վէժ-ն է (վիժել), ուրեմն վ-ն պահպանւում է, հրավառ-ի մեջ երկրորդ բառն է վառ, ուրեմն վ-ն պահպանում ենք, անվաւեր բառի մէջ «ան» ածանցից յետոյ վաւեր բառն է, սկզբի վ-ն պահպանում ենք, անվերջ բառի մէջ «ան»-ից յետոյ վերջ բառն է, վ-ն մնում է...

լա մէ հատ գրէք էս բառերը դասականով՝ ձկնավաճառ, կավիճ, կառավարել, ավերել:

ձկնավաճառ, կաւիճ, կառավարել, աւերել

♦ՈՒ-ն Վ-ի արժէքով

Բառերի մէջ ա, ե, է, ի, ո ձայնաւորներից առաջ, բաղաձայնից եւ յ կիսաձայնից յետոյ վ լսուելիս ւ կամ վ չի գրւում, այլ նրանց արժէքով գրւում է ու • օրինակ՝ Դուին, լեզուաբան, նուէր, պատուական․․․ → հիմա դասականով գրէք՝ հարվածել, կռվազան, պարտվել

քո գրած ձեւով գրում են իրանահայերը, որն այնքան էլ ճիշտ չէ․ կանոնն ասում է, որ ձայնաւորներից առաջ եւ Յ-ից յետոյ պէտք է գրել «ՈՒ», ոչ թէ «Ւ»

այսինքն՝ հարուածել, կռուազան, պարտուել

եթէ բառը աւարտւում է ւ կամ վ տառերից մէկով, կրաւորական ձեւի դէպքում այսպիսի տեսք է ընդունում՝ հաշւուել, ներգրւուել, գովուել, այսինքն՝ հաշիւ+ուել, ներգրաւ+ուել, գով +ուել:

հետեւեալ նախադասութիւնը գրէք դասականով՝ Երկիրը գրավվեց թշնամու կողմից։

Երկիրը գրաւուեց թշնամու կողմից:

Կարեւոր է յիշել նաեւ, որ կան ւ տառով կազմուած մասնիկներ՝ -աւոր, -աւէտ, -աւուն. սրանցով կազմուած բառերի մէջ ւ-ն պահպանւում է, ինչպէս՝ ձայնաւոր, յանցաւոր, հոտաւէտ, բուրաւէտ, շիկաւուն...

«ու» ձայնաւորից առաջ «ւ» դնելն ընդունուած է • օրինակ՝ գրւում է, սրւում է, համարւում է, թւում է...

սա գրէք դասականով՝ տրվում է աշխատավարձ

տրւում է աշխատավարձ

եւս մէկ բան. դասականով «օվկիանոս» «օվսաննա» բառերը գրւում են ովկիանոս, ովսաննայ

միեւնոյն արժէքով բառասկզբում գրւում է եւ հ եւ յ, ընդ որում հ-ով սկսուող բառերը շատ աւելի են յ-ով սկսուողներից

ճիշտ գրելու համար պէտք է յիշել, թէ որ բառերն են յ-ով սկսւում եթէ գրական լեզուի բառասկզբի հ հնչիւնը բարբառներում (Վանի, Խոյի, Բայազէտի) հնչում է խ, գրական լեզւում գրւում է հ-ով, ինչպէս՝ հաց - խաց, հայ - խայ, հա - խա եւ այլն

բառասկզբում ԲԱՂԱՁԱՅՆԻՑ առաջ հ լսուելիս մեծ մասամբ գրւում է հ՝ բացառութեան կարգով բաղաձայնից առաջ յ է գրւում մի քանի բառերում՝ յղել, յղի, յղկել, յղփանալ, յստակ եւ սրանցից կազմուածներում

եթէ բառասկզբում լսուող հ-ն կարող է հանուել՝ բառիմաստի պահպանմամբ, ուրեմն մեծ մասամբ գրւում է յ, ինչպէս՝ յաջող - աջող, յարձակուել - արձակուել, յօնք - օնք/ունք, յառաջ - առաջ, յետոյ - ԵՏոյ, Յովհաննէս - Օհաննէս/Օհան եւ այլն:

յ-ով սկսուող բառերի ցուցակ կայ, 100 բառ. ես կարամ բացատրեմ, թէ սրանք ինչի են յ-ով գրւում, բայց հիմա հաւէս չունեմ, ուղղակի ստագաբանօրէն ճիշտ ա  
  
էդ 100 բառը ստեղ որ փոստեմ, էջը կփակուի. ստեղից կարաք սովորէք. [https://anotepad.com/notes/nxjkms](https://l.facebook.com/l.php?u=https%3A%2F%2Fanotepad.com%2Fnotes%2Fnxjkms&h=ATOuORVzmybioe8CONuRFta6G98WqJ0DCPD--4mT6wjUac0GFpP9pLQ0GiLAGthkZGzh469aDGO8YNwgjSw7yriPxj48hMKN8gUB3uMUHWfAsbod7qHUUIDflx2LRvfvfqJjtgKyJz7t)

եթէ բառը յ-ով է սկսւում, նրանցից կազմուած բոլոր ածանցաւոր կամ բարդ բառերի մէջ յ-ն պահպանւում է • օրինակ, ցուցակում կայ «յարմար» բառը, այդ բառից կազմուած անյարմար, յարմարութիւն, յարմարաւէտ եւ այլ բառերի մէջ յ-ն մնում է

◘ բառավերջում ա-ից և ո-ից յետոյ դրւում է չարտասանուող յ (ծառայ, ակամայ, կայ, փիլիսոփայ...) → կան մի քանի բառեր, որոնք վերջում ա կամ ո ունեն, բայց յ չեն առնում, օրինակ՝ սա, դա, նա, սրա, դրա, նրա, հիմա, ապա, ահա, հա, այո, քո

→ բայերի հրամայականի ձևերը, որոնք վերջանում են ա-ով, նոյնպէս յ չեն առնում • օրինակ՝ կարդա՛, խաղա՛, ասա՛, համարեա... → բայց ապառնիի եւ կատարեալի ձևերը յ առնում են • օրինակ՝ թող խաղայ, կխաղայ, պիտի խաղայ, կկարդայ, թող զարմանայ, թող ստանայ, կստանայ, պիտի կարդայ, կերայ, ստացայ...

Յ դրւում է նաեւ արգելականի վերջում՝ մի՛ կարդայ, մի՛ խաղայ, մի՛ ասայ... նոր փոխառեալ օտար բառերի եւ անունների վերջում յ չի դրւում, ինչպէս՝ աղա, կիլո/կիլօ (ուրիշ պատմութիւն ա), փաշա, Ամերիկա, Իսպանիա, Ֆրանսիա, Վոլգա, Գերմանիա, կակաօ, Մարոկո...

Յ դրւում է նաեւ գրաբարի՝ սեռական հոլովով արտայայտուած տեղանուններում ա-ից յետոյ, ինչպէս՝ Վանայ ժաժիկ, Վանայ լիճ, Սևանայ լիճ, Սևանայ թերակղզի, Փարուանայ լիճ... միայն մի քանի բառեր կան, որոնցում վերջում ա-ից և ո-ից յետոյ դրուող յ-ն կարդացում է՝ հայ, բայ, վայ, Նոյ, խոյ... (հիմնականում միավանկ բառերը)

այսքանը՝ յ-ի մասին հիմա դասականով գրէք հետեւեալ բառերը՝ Կիլիկիո, անվրդով, թող գնա, արա, մի արա, ահավասիկ, հուզվել

կիլիկիոյ, անվրդով, թող գնայ, արա, մի արայ, ահաւասիկ, յուզուել

դասական ուղղագրութեամբ գրել՝ վրդովվել, աղավաղվել, մշտավառ, ավար, ակամա, այո, մի գնա, կարդա, Ֆրանսիա

վրդովուել, աղաւաղուել, մշտավառ, աւար, ակամայ, այո, մի գնայ, կարդա, Ֆրանսիա(յատուկ անունների վերջում ա չի դրւում)

♦ԵՐԿԲԱՐԲԱՌՆԵՐ  
• «ույ»-ի փոխարէն գրում ենք «ոյ» (օրինակ՝ լոյս, յոյս)  
• «յա»-ի փոխարէն գրում ենք «եա» (օրինակ՝ երկարամեայ, եանի, Յովհաննիսեան)

-այան և -ոյան-ով ազգանունները գրւում են -այեան եւ -ոյեան (Աղայեան, Սողոյեան)

պէտք է գրել նաև՝ հայեացք, ախոյեան, դայեակ եւ այլն

Հիմա գրէք՝ ուրույն, օտարատյաց, յասաման, յուղային, հավաքածու, գյուղ, անվանակարգ

ուրոյն, օտարատեաց, եասաման,իւղային, հաւաքածու, գիւղ, անուանակարգ

յուրաքանչյուր, հավատալ, գերեվարել, Անգլիա, հրաչյա, պտույտ

իւուրաքանչիւր, Հաւատալ, Անգլիա Հրաչեայ (ա ու օ հնչիւնով վերջացող անունների վերջում յ չի դրւում, բայց՝ Հրաչեայ, բացառութիւն ա), Պտոյտ

գրէք՝ ձվաձև, հարված, գահավիժել, հնչյուն, թվալ, հավաստի

ձուաձեւ, հարուած, գահավիժելմ հնչիւն, թուալ, հաւաստի

Է ՏԱՌԻ ԳՐՈՒԹԻՒՆԸ

Դասական ուղղագրութեամբ բառավերջում է լսուելիս ՄԻՇՏ է է գրւում

ինչպէս՝ ափսէ, բազէ, գուցէ, գոնէ, թէ, գրեթէ, միթէ, եթէ, մարգարէ, կեցցէ, որևէ, որևիցէ, երբևէ, երբևիցէ, միջօրէ, Վահէ, մանրէ, Կարինէ, Մարինէ եւ այսպես շարունակ

Բառավերջում երբեք ե չի գրւում

Բառերի մէջ է լսւում եւ է գրւում է գլխաւորապէս այն դէպքերում, երբ այդ է-ն կարող է հնչիւնափոխուել ու դառնալ ի

• օրինակ՝ գէր (գիրանալ), գէտ (գիտելիք), դէմ(ք) (դիմագիծ), դէպ(ք) (դիպուած), դէտ (դիտել), կէզ (կիզել), զէն(ք) (զինել), ծէս (ծիսակատարութիւն), մէջ (միջին), մէտ (միտում), կէս (կիսել), մէգ (միգապատ), յաւէտ (յաւիտեան), սէզ (սիզաւէտ), նուէր (նուիրական), վէժ (վիժել), վէմ (վիմագիր), վէպ (վիպակ), վրէժ (վրիժառու), վրէպ (վրիպել), շէկ (շիկնել), շէն (շինութիւն), քէն (քինախնդիր) եւ այլն

Բայց կան բառեր էլ, որոնց մէջ գրւում է է, բայց այդ է-ն չի հնչիւնափոխւում, ի չի դառնում, ինչպէս՝ աշխէտ "բաց կարմիր", հէն "աւազակ", խլէզ, կրկէս, հելլէն, պարէն, պարէտ, տէգ, քարտէզ եւ այլն

էս էլ է-ով գրուող բառերի ցանկը՝ [https://anotepad.com/notes/psf6ri](https://l.facebook.com/l.php?u=https%3A%2F%2Fanotepad.com%2Fnotes%2Fpsf6ri&h=ATOuORVzmybioe8CONuRFta6G98WqJ0DCPD--4mT6wjUac0GFpP9pLQ0GiLAGthkZGzh469aDGO8YNwgjSw7yriPxj48hMKN8gUB3uMUHWfAsbod7qHUUIDflx2LRvfvfqJjtgKyJz7t)

գրէք՝ ջրվեժ, հավերժ, բանավեճ, պատվաբեր, արգելել, դեմք

ջրվէժ, յաւերժ, բանավէճ, պատուաբեր, արգելել, դէմք

վեհաժողով, վավաշոտ, կյանք, կենսատու, աստղագետ, գետակ

Վեհաժողով, վաւաշոտ, կեանք, կենսատու, աստղագէտ, գետակ

գրէք նաեւ՝ տեսիլք, հույս, կեղվել, կեսնօրյա, պատվոգիր

Տեսիլ, յոյս, կեղՈՒել, կԷսնօրեաՅ, պատՈՒոգիր

բացառութիւններ՝ գրաբարեան ի-ով վերջացող բառերի հոլովներ որդւոյ, եկեղեցւոյ, եւ այլն

որդու – որդւոյ, եկեղեցու – եկեղեցւոյ

է-ի ուղղագրութեան եւս մէկ կանոն՝ յ-ից առաջ միշտ է է գրւում (էյ) (ոչ թէ եյ)

Կյուրեղ, ղեկավար, հյուղակ, արևակեզ, գլխիվայր, առնվազն, խորովել, առհավատչյա, հանապազօրյա

կիւրեղ, ղեկավար, հիւղակ, արեւակէզ, գլխիվայր, առնուազն, խորովել, առհաւատաչեայ, հանապազօրեայ

Բառավերջում օ լսում ենք, գրում ոյ

Ոմանք օ հնչիւնով վերջացող յատուկ անունները օ-ով են գրում՝ Դրօ, Սիամանթօ, Մարօ, Պեպօ

ոմանք -ոյ-ով են գրում, ուրիշներ էլ ո-ով

Արեւմտահայերէնը խստիւ պահանջում է յատուկ եւ օտար գրել օ-ով

Կարաք գրէք կիլո, կիլօ, կիլոյ...

Բառամիջում օ լսուելիս մեծագոյն մասամբ գրւում է ո՝ կով, սով, գործ, մոլոր, բոլոր եւ այլն

Բառամիջում օ գրում ենք հիմնականում 2 դէպքում

1) երբ ածանցաւոր կամ բարդ բառերի մէջ երկրորդ բաղադրիչը օ-ով է սկսւում, օր.՝ անօրէն, ապօրինին, տարօրինակ, բնօրինակ  
2) մի շարք բառերի մէջ էլ օ է գրւում գրաբարեան նախկին աւ-ի փոխարէն, օր.՝ հնում գրուել է առաւաւտ, յետոյ՝ առաւօտ, կարաւտ՝ կարօտ եւ այլն: Սա բաղաձայններից առաջ է, իսկ ձայնաւորներից առաջ եւ բառավերջում հին աւ-ը մնացել է (հնչում է՝ ավ)՝ աւագ, նաւ, կաւ եւ այլն:

Կան մի քանի ածանցներ օ-ով գրուող, անհրաժեշտ է յիշել եւ համապատասխան բառերի մէջ պահել օ-ն: Դրանք են՝ -առօտ՝ համառօտ, կարճառօտ -եօք՝ արդեօք, ընտանեօք, կարծեօք -օն՝ գեղօն, գործօն, թափօն, թերթօն, ջարդօն -օնք՝ զարթօնք -օրէն՝ գզուշօրէն, հաւանօրէն, վեհօրէն -օք՝ իրօք, օրօք, նախօրօք, վաղօրօք, խելօք, առօք-փառօք եւ այլն:

Բառեր կան, որոնց սեռական-տրական հոլովը օ-ով է գրւում, ինչպէս՝ մայր-մօր, հայր-հօր, եղբայր-եղբօր, այստեղից էլ՝ մօրաքոյր, հօրաքոյր, մօրեղբայր, հօրեղբայր, եղբօրորդի եւ այլն: Ե-ից յետոյ օ լսուելիս օ է գրւում՝ եօթն, արդեօք եւ այլն: Այսինքն՝ նոր ուղղագրութեան յո-ն դասականով գրւում է եօ: Բայց տառադարձութիւնների ժամանակ գրում ենք եո, ոչ թէ եօ, օր.՝ Նիւ Եորք, եոգա...

Լրացուցիչ կարելի է յիշել նաև, որ՝ 1) ձայնաւորից առաջ պարզ բառերի մէջ օ չի գրւում,   
2) օ-ն գրւում է երկու բաղաձայնների միջեւ,   
3) օ ունեցող բառերը մեծ մասամբ մէկ կամ երկու վանկանի են:

Հիմա բառերի լիստը՝

ակօս, աղօթք, աղօտ, աղօրիք, ամօթ, անօթ, անօթի, ապարօշ, առաւօտ, արտօնեալ, արտօսր, արօտ, արօր, բռնազբօսիկ, բօթ, գօշ, գօս, գօտի, դրօշ, դօդօշ, եօթն(ը), զբօսնել, զգօն, զօդ, զօշաքաղ "փողասէր", զօրավիգ, զօրեղ, զօր(ք), թափօր, թօթափել, թօթուել, թօն "անձրեւ", թօշնել, լօթի, լօլիկ, խօլ, խօսել, խօս(ք), ծանօթ, ծղօտ, ծնօտ, կարօտ, կտրօտ, կրօն, կօշիկ, համառօտ, հետազօտել, հօտ "ոչխարի հօտ", ձօն, ղօղանջ, ճօճ, մօտ, մօր "ճահճուտ", մօրուք, յօդ, յօժար, յօնք, յօշոտել, յօրանջ, յօրինել, նարօտ, պաշտօն, պռօշ, սօլ, սօսափ, սօսի, վառօդ, տօթ, տօն, ցօղ, ցօղուն, քօղ, օրօր

էս ձեզ էլ ասեմ եթէ մի քանի տառի փոխարէն մէկ /օ/ հնչիւն էք գրում, գրէք օ-ով օր.՝ Maurice - Մօրիս, Claude - Կլօդ, doughnut – դօնաթ

դասականով չեն հանդիպում՝ • ոա — գրենք օա կամ ոյա (բօա) • աո — գրենք աօ կամ այո • աե — գրենք աէ կամ այե (աէրօ) եա-ն ունի /ya/ /я/-ի արժէք. եթէ ուզում ենք գրել /ea/, գրենք էա (Թէա)

քաոս բառը եթէ գրենք քաոս, պէտք է կարդանք քաւոս /qavos/, եթէ էդպէս չէք ուզում, գրէք քաօս, որն էնքան էլ ճիշտ չի

ճիշտ է քաոս գրել ու քաւոս կարդալ

առաջ-ով կազմուող բառերը ընդունուած ա դասականով յառաջ-ով գրել

յառաջանալ, յառաջդիմել

ի + առաջ էլի

ամէն բառի հետ կապուած

ամէն բառը առանձին գրւում ա է-ով

հէնց դառնում ա ամենա, գրւում ա ե-ով

ամենաերկար, ամենայաջող, ամենակարող

բայց եթէ ամէն+բառ, օրինակ ամէն+արար, է-ն մնում ա (ամէնընկալ, ամէնարար, ամէնիմաստ)

ամէնուրեքն էլ հետը

ամենայնն էլ ա Ե-ով գրւում, նաեւ այստեղ՝ յամենայն դէպս (համենայն դեպս)

տառադարձուած տառերի վերջում Յ չենք դնում

օրինակ

աղա, փաշա, ամիրա, Ամերիկա

եթէ տառադարձուած բառի վերջում յ դնում ենք, յ-ն կարդում ենք

նոյնն էլ՝ Ուրուգուայ

երբ բարբառային բառերում «այ»-ն փոխւում է /է/ հնչիւնի, գրում ենք Է. օրինակ՝ ձէն, լէն երբ ա-ն դառնում է /է/, գրում ենք Է օրինակ՝ տղէն, երեխէք, ծէգ, նոտէք եւ այլն

յելնել բառը գրում ենք Յ-ով, քանզի բուն բառը ելնելն ա, էդ էլ ի+ելնել.  
հել վրես → յել վրէս